PRITARTA

Klaipėdos miesto savivaldybės

tarybos 2013 m. liepos 25 d.

sprendimu Nr. T2-192

**1-OJO IKI 15 METŲ IR 11-OJO IKI 17 METŲ EUROPOS SUNKIOSIOS ATLETIKOS ČEMPIONATŲ PASIRUOŠIMO IR VYKDYMO 2013 METAIS KLAIPĖDOJE PROGRAMA**

**I. BENDROSIOS NUOSTATOS**

1. Ši programa nustato 1-ojo iki 15 metų ir 11-ojo iki 17 metų Europos sunkiosios atletikos čempionatų (toliau – EČ) pasiruošimo ir vykdymo 2013 metais Klaipėdoje įgyvendinimo veiksmus, vykdytojus ir finansavimo priemones.

2. EČ vykdomi rugsėjo 1–9 dienomis Klaipėdoje pagerbiant Lietuvos sunkiaatlečius, kurie Europos ir pasaulio čempionatuose iškovojo įvairių spalvų medalius. Tai padarė Klaipėdos sunkiaatlečiai: R. Vyšniauskas, E. Remėza, A. Skavičius, K. Gerasimovas, M. Mickevičius, V. Šlevinskis, V. Sudnik, A. Stepanova, A. Didžbalis, Ž. Stanulis ir daugelis kitų klaipėdiečių, kurie gynė ir gins Lietuvos garbę pasaulio ir Europos čempionatuose.

3. Pagrindiniai EČ pasiruošimo ir vykdymo programos uždaviniai:

3.1. sudaryti atvykusiems užsienio bei Lietuvos rinktinės sportininkams geras sąlygas treniruotėms, varžyboms ir poilsiui;

3.2. siekti, kad EČ būtų tinkamai nušviesti Lietuvos žiniasklaidoje bei užsienio spaudoje;

3.3. pritraukti kuo daugiau žiūrovų į šiuos EČ;

3.4. šventiškai organizuoti varžybų atidarymą bei uždarymą (įtraukiant kultūrinę programą).

3.5. tinkamai paruošti Klaipėdos lengvosios atletikos maniežą varžyboms, 40 Europos šalių vėliavoms ir kitai atributikai;

3.6. tinkamai paruošti apšilimo bazę, Klaipėdos centrinio stadiono futbolo salėje pastatant treniruočių potilčius ir treniruočių štangas, persirengimo kambarius ir kitas pagalbines patalpas;

3.7. užtikrinti sportinių bazių tinkamą paruošimą varžyboms ir treniruotėms;

3.8. organizuoti sportininkų ir aptarnaujančio personalo tinkamą apgyvendinimą, maitinimą ir transportavimą;

3.9. užtikrinti medicininį aptarnavimą varžybų ir apšilimo metu.

4. Šalies mastu EČ organizuoja Lietuvos sunkiosios atletikos federacija ir Europos sunkiosios atletikos federacija. Yra sudarytas organizacinis komitetas, kuris ir vadovaus visam procesui. EČ organizavimui ir vykdymui paskirtas varžybų direktorius.

**II. PROGRAMOS DALYS**

5. EČ nuostatai (1 priedas).

6. EČ pasiruošimo ir vykdymo preliminari išlaidų sąmata (2 priedas).

**III. LAUKIAMI REZULTATAI**

7. Gerai ir kokybiškai suorganizuoti EČ, pristatytas Klaipėdos miestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_